Document ID: /roh_data/filtered/fineweb-2-filterrobots_roh.jsonl.gz/3742

Konrad Graber (PCD/LU) dal comité cunter l’iniziativa che vuleva che la quota da l’aur vi da las activas da la Banca naziunala svizra (BNS) vegnia auzada sin almain 20% è levgià dal resultat: “Cunquai che l’iniziativa aveva l’entschatta anc ils megliers resultats che la cuntraposiziun, n’era quai betg uschè cler ch’i dettia uschè in cler na a l’iniziativa”, uschia Konrad Graber. I saja en mintga cas in resultat fitg bun per l’independenza da la BNS ed era per ils chantuns saja quai fitg impurtant.